Document ID: 32012R0072

KOMISSION TÄYTÄNTÖÖNPANOASETUS (EU) N:o 72/2012,
annettu 27 päivänä tammikuuta 2012,
neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta annetun täytäntöönpanoasetuksen (EU) N:o 543/2011 muuttamisesta ja siitä poikkeamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 103 h artiklan b alakohdan yhdessä sen 4 artiklan kanssa,
sekä katsoo seuraavaa:
(1)
Asetuksessa (EY) N:o 1234/2007 vahvistetaan maatalouden yhteinen markkinajärjestely, johon kuuluvat myös hedelmä- ja vihannesala sekä hedelmä- ja vihannesjalosteala. Asetuksen (EY) N:o 1234/2007 103 e artiklan 1 kohdassa säädetään, että kun kyseessä ovat jäsenvaltioiden alueet, joilla tuottajien järjestäytymisaste on hedelmä- ja vihannesalalla erityisen alhainen, jäsenvaltiot voivat komission luvalla asianmukaisesti perustellusta pyynnöstä maksaa tuottajaorganisaatioille kansallista taloudellista tukea, joka on suuruudeltaan enintään 80 prosenttia kyseisen asetuksen 103 b artiklan 1 kohdan a alakohdassa tarkoitetuista maksuosuuksista.
(2)
Komission täytäntöönpanoasetuksen (EU) N:o 543/2011 (2) 91 artiklan 1 kohdassa säädetään, että asetuksen (EY) N:o 1234/2007 103 e artiklan 1 kohdan soveltamiseksi jäsenvaltion jonkin alueen tuottajien järjestäytymisaste on kyseisellä alueella saadun ja tuottajaorganisaatioiden, tuottajaorganisaatioiden liittojen ja tuottajaryhmien kaupan pitämän hedelmä- ja vihannestuotannon arvo jaettuna asianomaisen alueen hedelmä- ja vihannestuotannon kokonaisarvolla. Jotta voitaisiin varmistaa kansallisen tuen asianmukainen käyttö, on aiheellista selkeyttää järjestäytymisasteen laskentaa koskevat säännöt.
(3)
Täytäntöönpanoasetuksen (EU) N:o 543/2011 91 artiklan 2 kohdan toisen alakohdan mukaisesti alueena pidetään jäsenvaltion osaa, joka erottuu selvästi asianomaisen jäsenvaltion alueeksi hallinnollisten, maantieteellisten tai taloudellisten ominaispiirteidensä vuoksi. Yhtenäisyyden ja todennettavuuden varmistamiseksi on aiheellista selventää alueen määrittelyä ja vahvistaa vähimmäisaika, jonka kuluessa alueen määrittelyn muuttaminen ei ole sallittua, ellei se ole objektiivisesti perusteltua.
(4)
Sen vuoksi täytäntöönpanoasetusta (EU) N:o 543/2011 olisi muutettava.
(5)
Täytäntöönpanoasetuksen (EU) N:o 543/2011 92 artiklan 1 kohdan ensimmäisessä alakohdassa säädetään, että komissiolta on pyydettävä lupa kansallisen taloudellisen tuen myöntämiseen toimintaohjelmille, jotka on tarkoitus toteuttaa tietyn kalenterivuoden aikana, viimeistään kyseisen vuoden tammikuun 31 päivänä. Jotta täytäntöönpanoasetuksen (EU) N:o 543/2011 muutettua 91 artiklaa voitaisiin soveltaa vuonna 2012, on syytä säätää kyseisen täytäntöönpanoasetuksen 92 artiklan 1 kohdan ensimmäisessä alakohdassa säädettyä määräaikaa koskevasta poikkeuksesta. Lisäksi olisi säädettävä ennen tämän asetuksen voimaantuloa lähetettyjen pyyntöjen oikaisusta.
(6)
Sen varmistamiseksi, että pyynnöt, jotka koskevat lupaa myöntää kansallista taloudellista tukea vuonna 2012 toteutettaville toimintaohjelmille, voidaan toimittaa uusien sääntöjen mukaisesti, tämän asetuksen olisi tultava voimaan sen julkaisupäivää seuraavana päivänä. Täytäntöönpanoasetuksen (EU) N:o 543/2011 95 artiklan 1 kohdassa kuitenkin edellytetään myös, että unionin korvausta koskevan hakemuksen mukana on todisteet, joista käy ilmi tuottajien järjestäytymisaste asianomaisella alueella. Sen vuoksi tämä asetus ei saisi rajoittaa täytäntöönpanoasetuksen (EU) N:o 543/2011 95 artiklan 1 kohdan mukaisia pyyntöjä, joilla haetaan unionin korvausta komission ennen tämän asetuksen voimaantulopäivää hyväksymälle kansalliselle taloudelliselle tuelle.
(7)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Täytäntöönpanoasetuksen (EU) N:o 543/2011 muuttaminen
Korvataan täytäntöönpanoasetuksen (EU) N:o 543/2011 91 artikla seuraavasti:
”91 artikla
Tuottajien järjestäytymisaste ja alueen määrittely
1. Asetuksen (EY) N:o 1234/2007 103 e artiklan 1 kohdan soveltamiseksi jäsenvaltion jonkin alueen tuottajien järjestäytymisaste on tuottajaorganisaatioiden, tuottajaorganisaatioiden liittojen ja tuottajaryhmien kaupan pitämän, kyseisen alueen hedelmä- ja vihannestuotannon arvo jaettuna alueen hedelmä- ja vihannestuotannon kokonaisarvolla.
Ensimmäisessä alakohdassa tarkoitettuun tuottajaorganisaatioiden, tuottajaorganisaatioiden liittojen ja tuottajaryhmien kaupan pitämän, kyseisen alueen hedelmä- ja vihannestuotannon arvoon saavat sisältyä ainoastaan ne tuotteet, joiden osalta kyseiset tuottajaorganisaatiot, tuottajaorganisaatioiden liitot ja tuottajaryhmät on hyväksytty. Sovelletaan 42 ja 50 artiklaa soveltuvin osin. Kyseiseen arvoon voidaan laskea mukaan ainoastaan sellainen kyseisellä alueella tuotettu tuottajaorganisaatioiden, tuottajaorganisaatioiden liittojen ja tuottajaryhmien ja niiden jäsenten tuotanto, jonka tuottajaorganisaatiot, tuottajaorganisaatioiden liitot ja tuottajaryhmät ovat pitäneet kaupan.
Kyseisen alueen hedelmä- ja vihannestuotannon kokonaisarvon laskemiseksi sovelletaan soveltuvin osin Euroopan parlamentin ja neuvoston asetuksen (EY) N:o 138/2004 (3) liitteessä I selostettuja menetelmiä.
2. Tuottajien järjestäytymisastetta jäsenvaltion jollakin alueella pidetään erityisen alhaisena, jos 1 kohdassa säädetyn mukaisesti laskettu keskimääräinen järjestäytymisaste niiden kolmen viimeksi kuluneen vuoden aikana, joista on saatavilla tietoja, on alle 20 prosenttia.
3. Kansallista taloudellista tukea voidaan myöntää ainoastaan tässä artiklassa tarkoitetun alueen hedelmä- ja vihannestuotannolle.
4. Tämän luvun soveltamiseksi jäsenvaltioiden on määriteltävä alueeksi kyseisen jäsenvaltion selvästi erottuva osa, josta on käytettävissä tiedot järjestäytymisasteen laskemiseksi 1 kohdan mukaisesti, puolueettomin ja syrjimättömin perustein, joita ovat esimerkiksi viljelyominaisuudet ja taloudelliset ominaispiirteet sekä maatalouden tai hedelmä- ja vihannestuotannon harjoittamisen alueelliset mahdollisuudet tai institutionaalinen tai hallinnollinen rakenne.
Jäsenvaltion tämän luvun soveltamiseksi määrittelemiä alueita ei saa muuttaa vähintään viiteen vuoteen, ellei muutos ole objektiivisesti perusteltu merkittävistä syistä, joilla ei ole yhteyttä tuottajien järjestäytymisasteen laskentaan kyseisellä alueella tai kyseisillä alueilla.
2 artikla
Poikkeus täytäntöönpanoasetuksen (EU) N:o 543/2011 92 artiklan 1 kohdasta
Täytäntöönpanoasetuksen (EU) 543/2011 92 artiklan 1 kohdan ensimmäisestä alakohdasta poiketen jäsenvaltioiden on toimitettava pyyntönsä, joka koskee lupaa myöntää asetuksen (EY) N:o 1234/2007 103 e artiklan 1 kohdassa tarkoitettua kansallista taloudellista tukea vuonna 2012 toteutettaville toimintaohjelmille, viimeistään 29 päivänä helmikuuta 2012.
Jäsenvaltioiden on yksilöitävä alueet, mukaan luettuna niiden täytäntöönpanoasetuksen (EU) N:o 543/2011, sellaisena kuin se on muutettuna tällä asetuksella, 91 artiklan 4 kohdassa säädetty maantieteellinen rajaus, ensimmäisessä tämän asetuksen voimaantulopäivän jälkeen toimitettavassa lupapyynnössä. Jäsenvaltioiden on tarvittaessa oikaistava komissiolle ennen tämän asetuksen voimaantulopäivää lähetetyt vuotta 2012 koskevat lupapyynnöt viimeistään 29 päivänä helmikuuta 2012.
3 artikla
Voimaantulo
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Se ei saa rajoittaa täytäntöönpanoasetuksen (EU) N:o 543/2011 95 artiklan 1 kohdan mukaisia pyyntöjä, joilla haetaan unionin korvausta komission ennen tämän asetuksen voimaantulopäivää hyväksymälle kansalliselle taloudelliselle tuelle.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä tammikuuta 2012.

Labels: 17
19
5
10
6
15